**ՀՐԱԶԴԱՆ ՀԱՄԱՅՆՔԻ ՂԵԿԱՎԱՐԻ ԲՅՈՒՋԵՏԱՅԻՆ ՈՒՂԵՐՁԸ**

*Հրազդան համայնքի 2022 թվականի բյուջեն մշակվել է՝ հիմք ունենալով համայնքի 2022-2026 թվականների հնգամյա զարգացման ծրագիրը:*

*Համայնքի գործունեությունը մեծապես կախված է բյուջետային գործընթացի լավ կազմակերպումից, բյուջեի եկամուտների արդյունավետ հավաքագրումից և միջոցների խնայողական օգտագործումից:*

*Համայնքի 2022 թվականի բյուջետային քաղաքականության հիմնական ուղղություններն են՝ բարձրացնել համայնքապետարանի աշխատակազմի և համայնքային կազմակերպությունների աշխատանքի արդյունավետությունը, բարելավել համայնքի ֆինանսական վիճակը՝ ճշտելով հողի հարկի և գույքահարկի բազաները, բարձրացնելով սեփական եկամուտների հավաքագրման մակարդակը և նպատակային օգտագործելով բյուջետային միջոցները՝ ակնկալելով եկամուտենրի և ծախսերի արդյունավետ կառավարում, իրականացնել մշակութային և երիտասարդական միջոցառումների ծրագրեր՝աշխուժացնելով համայնքի բնակիչների առօրյա կյանքը, աշխուժացնել համայնքի մշակութային, մարզական և հասարակական կյանքը, իրականացնել սոցիալական տարաբնույթ ծրագրեր, բարձրացնել բնակչությանը մատուցվող համայնքային ծառայությունների մակարդակը և որակը, կապիտալ ներդրումներ կատարել համայնքի բնակարանային-կոմունալ տնտեսության, ճանապարհային տնտեսության բնագավառներում՝ համայնքի մեջ մտնող բնակավայրերի ճանապարհների հիմնանորոգման,նոր կանգառների կառուցման, նախադպրոցական և արտադպրոցական կրթության ոլորտում, մշակույթի ոլորտներում:*

*Համայնքի 2022 թվականի զարգացման հիմնական ուղղությունները միտված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ և բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինչպես նաև համայնքի գլխավոր հատակագծին համապատասխան քաղաքաշինական ծրագրերի իրականացմանը:*

*Տարեսկզբի ազատ մնացորդը 68041.474 հազար դրամ ուղղվում է 2022 թվականի ծախսերի ծածկմանը, որից Հրազդան համայնքի 2022 թվականի վարչական մասի տարեսկզբի ազատ մնացորդը՝ 35728697.8 դրամը, ամբողջությամբ ուղղվում է 2022 թվականի բյուջեի ֆոնդային մաս: Իսկ Քաղսի, Սոլակ, Լեռնանիստ և Ջրառատ բնակավայրերի տարեսկզբի ազատ մնացորդի 6039.035 հազար դրամ գումարը ուղղել բյուջեի վարչական մասի ծախսերի ծածկմանը՝ բնակավայրերի նախորդ տարվա կոմունալ և այլ ծախսերի գծով պարտքերի մարմանը:*

*Հրազդան համայնքի բյուջեի վարչական մասում պահուստային ֆոնդ ծրագրով նախատեսել ենք 147597.862 հազար դրամի պահուստային միջոցներ, որից 147000.0 հազար դրամ ուղղելու ենք ֆոնդային բյուջե՝ մանկապարտեզների հիմնանորոգման սուբվենցիոն ծրագրերը ֆինանսավորելու համար:*

*Ես դիմում եմ համայնքի բնակիչներին, ավագանուն, աշխատակազմի և համայնքային կազմակերպությունների աշխատակիցներին՝ շահագրգիռ մոտեցում ցուցաբերելու համայնքի 2022 թվականի բյուջեի միջոցների գոյացման, դրանց նպատակային և հասցեական օգտագործման, բյուջեի կատարման և վերահսկման ուղղություններով:*

***ՀԱՄԱՅՆՔԻ ՂԵԿԱՎԱՐ՝ Ս. ՄԻՔԱՅԵԼՅԱՆ***